Bursa Hungarica Felsőoktatási Önkormányzati Ösztöndíj
Gerendás Község Önkormányzata idén is csatlakozott a Bursa Hungarica Felsőoktatási Önkormányzati Ösztöndíj rendszer pályázatához. 
A pályázat beadáshoz az EPER-Bursa rendszerben egyszeri pályázói regisztráció szükséges. Azok a pályázók, akik a korábbi pályázati években regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be az EPER-Bursa rendszerbe. (Amennyiben jelszavukat elfelejtették, az Elfelejtett jelszó funkcióval kérhetnek új jelszót.)
A pályázati kiírás megtekinthető az alábbi oldalon:
https://emet.gov.hu/kategoria/kiemelt-kategoriak/palyazatok/aktualis-felhivasok/bursa-hungarica/bursa-hungarica-27/

A pályázatok benyújtásának módja:
A pályázatot az EPER-Bursa rendszerben kitöltve, véglegesítve, onnan kinyomtatva, aláírva szükséges benyújtani Gerendás Község Önkormányzatához (5925 Gerendás, Petőfi u. 2.). A pályázatok benyújtási határideje: 2026. november 5.
A pályázat kötelező mellékletei: 
· A felsőoktatási intézmény által elektronikusan kibocsátott hallgatói jogviszonyigazolás kinyomtatva és a pályázó által aláírva, vagy eredeti, papír alapú hallgatói jogviszony-igazolás, illetve annak hiteles másolata a 2026/2027. tanév első félévéről.
· Igazolás a pályázó és a pályázóval egy háztartásban élők egy főre jutó havi nettó jövedelméről. (Egy főre jutó nettó  jövedelemhatár: a szociális vetítési alap /28.500 Ft/ 1200 %-a)




